Abu Rayhon Beruniy nomidagi YUNESKO — Oʻzbekiston xalqaro mukofotini taʼsis etishni qoʻllab-quvvatlash toʻgʻrisida
(resolution, 2023-12-29)

Jahon tamadduniga ulkan hissa qoʻshgan buyuk mutafakkir va qomusiy olim Abu Rayhon Beruniyning ilmiy-maʼrifiy merosini xalqaro darajada chuqur oʻrganish va keng targʻib qilish, sunʼiy idrok sohasida odob-axloq, inklyuzivlik va madaniy xilma-xillikni ragʻbatlantirish, Oʻzbekiston va YUNESKO oʻrtasidagi ilmiy-madaniy aloqalarni yanada kengaytirish, shuningdek, Oʻzbekiston Respublikasi Prezidentining 2022-yil 25-avgustdagi “Buyuk mutafakkir va qomusiy olim Abu Rayhon Beruniy tavalludining 1050 yilligini xalqaro miqyosda keng nishonlash toʻgʻrisida”gi PQ-361-son qaroriga muvofiq: 1. Madaniyat va sanʼatni rivojlantirish jamgʻarmasi (keyingi oʻrinlarda — Jamgʻarma), YUNESKO ishlari boʻyicha Oʻzbekiston Respublikasi milliy komissiyasi, Tashqi ishlar vazirligi, Fanlar akademiyasining: YUNESKO bilan hamkorlikda sunʼiy idrok sohasida odob-axloqni targʻib etish orqali ilmiy muloqotni ragʻbatlantirish boʻyicha Abu Rayhon Beruniy nomidagi YUNESKO — Oʻzbekiston xalqaro mukofotini taʼsis etish; Parij shahridagi (Fransiya) YUNESKO bosh qarorgohida 2023-yil 4 — 8-sentabr kunlari Abu Rayhon Beruniy hayoti va ijodiga bagʻishlangan xalqaro koʻrgazma va tadbirlarni (keyingi oʻrinlarda — Koʻrgazma) yuqori saviyada oʻtkazish toʻgʻrisidagi takliflari qoʻllab-quvvatlansin. 2. Quyidagilar: YUNESKO bosh qarorgohida Abu Rayhon Beruniy hayoti va ijodiga bagʻishlangan xalqaro koʻrgazma va tadbirlarga tayyorgarlik koʻrish hamda ularni oʻtkazish boʻyicha tashkiliy qoʻmita tarkibi 1-ilovaga muvofiq; YUNESKO bosh qarorgohida Abu Rayhon Beruniy hayoti va ijodiga bagʻishlangan xalqaro koʻrgazma va tadbirlarga tayyorgarlik koʻrish hamda ularni oʻtkazish boʻyicha chora-tadbirlar rejasi 2-ilovaga muvofiq tasdiqlansin. 3. Jamgʻarma: Fanlar akademiyasi bilan birgalikda Koʻrgazmada taqdim etish uchun dunyo kutubxonalarida saqlanayotgan nodir qoʻlyozmalar nusxalaridan iborat Koʻrgazmaga bagʻishlangan maxsus katalogning ingliz va oʻzbek tillarida chop etilishini taʼminlasin; Madaniyat vazirligi bilan birgalikda Koʻrgazma doirasida Oʻzbekiston davlat filarmoniyasining konsert dasturini yuqori saviyada tashkil etsin. 4. Tashqi ishlar vazirligi Jamgʻarma buyurtmanomasiga binoan, Koʻrgazmada ishtirok etish uchun taklif etilgan Oʻzbekiston delegatsiyasi aʼzolari, xalqaro konsultantlar va tadbir mehmonlarining chiqish hujjatlarini rasmiylashtirish, shuningdek, Koʻrgazmani yuqori saviyada oʻtkazish bilan bogʻliq tashkiliy ishlarga koʻmaklashsin. 5. Vazirlar Mahkamasi bir hafta muddatda Abu Rayhon Beruniy nomidagi YUNESKO — Oʻzbekiston xalqaro mukofotini taʼsis etish hamda Koʻrgazmaga tayyorgarlik koʻrish va uni oʻtkazish bilan bogʻliq xarajatlarni moliyalashtirish manbalarini belgilasin, shuningdek, uning xarajatlar smetasini tasdiqlasin. Belgilansinki, Jamgʻarma ushbu qaror ijrosi doirasida xarajatlarni moliyalashtirish bilan bogʻliq mablagʻlar ajratilguniga qadar oʻz mablagʻlari hisobidan shartnomalar tuzadi va toʻlovlarni amalga oshiradi, shuningdek, mablagʻlar ajratilgandan soʻng Jamgʻarma tomonidan sarflangan mablagʻlar qoplab beriladi. 6. Oʻzbekiston Milliy axborot agentligi, Oʻzbekiston Milliy teleradiokompaniyasi va boshqa ommaviy axborot vositalariga ushbu qaror ijrosi doirasida amalga oshirilayotgan tadbirlarni ommaviy axborot vositalarida keng yoritish tavsiya etilsin. 7. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. A.N. Aripov — Oʻzbekiston Respublikasi Bosh vaziri, Tashkiliy qoʻmita raisi S.Sh. Mirziyoyeva — Oʻzbekiston Respublikasi Prezidentining yordamchisi, Tashkiliy qoʻmita raisi oʻrinbosari G.O. Umerova — Madaniyat va sanʼatni rivojlantirish jamgʻarmasi raisi — YUNESKO ishlari boʻyicha Oʻzbekiston Respublikasi milliy komissiyasi raisi, Tashkiliy qoʻmita raisi oʻrinbosari O.A. Nazarbekov — madaniyat vaziri I.R. Maxkamov — transport vaziri B.G. Abdikarimov — Madaniy meros agentligi direktori I.I. Norqulov — iqtisodiyot va moliya vazirining birinchi oʻrinbosari G.G. Fazilov — tashqi ishlar vaziri oʻrinbosari B.A. Abduhalimov — Fanlar akademiyasi vitse-prezidenti E.I. Najimov — Madaniyat va sanʼatni rivojlantirish jamgʻarmasi raisining maslahatchisi, Tashkiliy qoʻmita kotibi T/r Chora-tadbirlar Ijro muddatlari Masʼul ijrochilar I. YUNESKO bilan hamkorlikda sunʼiy idrok sohasida odob-axloqni targʻib etish orqali ilmiy muloqotni ragʻbatlantirish boʻyicha Abu Rayhon Beruniy nomidagi YUNESKO — Oʻzbekiston xalqaro mukofotini taʼsis etish 1. Abu Rayhon Beruniy nomidagi YUNESKO — Oʻzbekiston xalqaro mukofotini (keyingi oʻrinlarda — Mukofot) taʼsis etish boʻyicha oʻzaro maqbul konsepsiya va mukofot nizomini ishlab chiqish maqsadida YUNESKOning Ijtimoiy va gumanitar fanlar sektori tashqi ekspertizasi tomonidan texnik-iqtisodiy asosnomani (Feasibility Study) tayyorlashda ishtirok etish. 2023-yil avgust Madaniyat va sanʼatni rivojlantirish jamgʻarmasi (keyingi oʻrinlarda — Jamgʻarma), Tashqi ishlar vazirligi, Fanlar akademiyasi 2. Tashqi ekspertiza xulosalari asosida YUNESKO Ijroiya kengashida koʻrib chiqishga kiritish uchun Oʻzbekistonning Mukofotni taʼsis etish toʻgʻrisidagi tashabbusi yuzasidan YUNESKO rezolyutsiyasi loyihasini tayyorlash. 2023-yil avgust Jamgʻarma, Tashqi ishlar vazirligi, Fanlar akademiyasi 3. Mukofot rasman maʼqullangandan soʻng, Oʻzbekiston Respublikasi va YUNESKO oʻrtasida Maqsadli jamgʻarma toʻgʻrisidagi sheriklik bitimni imzolash hamda Mukofotga nomzodlarni koʻrib chiqish boʻyicha doimiy faoliyat yurituvchi byuroga mablagʻ oʻtkazish. 2024-yil oktyabr Jamgʻarma, Tashqi ishlar vazirligi, Iqtisodiyot va moliya vazirligi II. 2023-yil 4 — 8-sentabr kunlari YUNESKO bosh qarorgohida Abu Rayhon Beruniy hayoti va ijodiga bagʻishlangan xalqaro koʻrgazma va tadbirlarni yuqori saviyada oʻtkazish 4. 2023-yil 4 — 8-sentabr kunlari YUNESKOning Parij shahridagi bosh qarorgohida Abu Rayhon Beruniy hayoti va ijodiga bagʻishlab oʻtkaziladigan xalqaro koʻrgazma va tadbirlar (keyingi oʻrinlarda — Koʻrgazma)ning ilmiy konsepsiyasini ishlab chiqish, namoyish etiladigan qoʻlyozmalar mulyaj nusxalarining roʻyxatini xorijiy mutaxassislar bilan birgalikda shakllantirish. 2023-yil avgust Jamgʻarma, Tashqi ishlar vazirligi, Fanlar akademiyasi, Madaniy meros agentligi 5. YUNESKO bosh qarorgohi zallarini Koʻrgazma va boshqa tadbirlarni oʻtkazish uchun ajratishga erishish. 2023-yil avgust Jamgʻarma, Tashqi ishlar vazirligi 6. Koʻrgazmada ishtirok etadigan masʼullar va mutaxassislar roʻyxatini shakllantirish va tasdiqlash. Tashkiliy qoʻmita aʼzolari, koʻrgazma ishtirokchilari va mehmonlari uchun aviachiptalarni bron qilish. 2023-yil avgust-sentyabr Jamgʻarma, Tashqi ishlar vazirligi, Madaniyat vazirligi, Fanlar akademiyasi, “Uzbekistan Airways” AJ 7. Koʻrgazmada ishtirok etishi nazarda tutilgan masʼullar va mutaxassislarning xorijga chiqish bilan bogʻliq hujjatlarini rasmiylashtirish. 2023-yil avgust-sentyabr Jamgʻarma, Tashqi ishlar vazirligi 8. Frans�yada turistlar oqimining keskin ortgani munosabati bilan mehmonxona narxlari koʻtarilishini inobatga olib, Koʻrgazma va boshqa tadbirlarga jalb qilinadigan mahalliy mutaxassislar, vazirlik va idoralar vakillarining mehmonxona xarajatlarini belgilangan xizmat safari meʼyorlaridan yuqori narxlarda qoplash. 2023-yil avgust-sentyabr Jamgʻarma, Tashqi ishlar vazirligi, Iqtisodiyot va moliya vazirligi 9. Koʻrgazmaning ssenografiya dizayni va audiovizualini ishlab chiqib, tasdiqlash. 2023-yil avgust Jamgʻarma 10. Koʻrgazmada namoyish etiladigan qoʻlyozmalarning mulyaj nusxalarini tayyorlash va ularni Fransiyaga olib chiqish uchun maxsus sertifikat rasmiylashtirish. 2023-yil avgust-sentyabr Jamgʻarma, Tashqi ishlar vazirligi, Fanlar akademiyasi, Madaniy meros agentligi 11. Koʻrgazma ekspozitsiya zalida montaj va demontaj ishlarini olib borish. 2023-yil avgust-sentyabr Jamgʻarma, Tashqi ishlar vazirligi 12. Koʻrgazmaning ochilish marosimi, uning doirasida rejalashtirilgan ilmiy va madaniy tadbirlarni yuqori saviyada oʻtkazish. 2023-yil 4 — 8-sentabr Jamgʻarma, Tashqi ishlar vazirligi 13. Koʻrgazmaga tayyorgarlik koʻrish va uni oʻtkazish jarayonini ommaviy axborot vositalarida keng yoritish. 2023-yil avgust — noyabr Jamgʻarma, Tashqi ishlar vazirligi, Axborot va ommaviy kommunikatsiyalar agentligi, Oʻzbekiston milliy teleradiokompaniyasi, Oʻzbekiston Milliy axborot agentligi, Oʻzbekiston Milliy media assotsiatsiyasi 14. Koʻrgazma doirasida Oʻzbekiston davlat filarmoniyasining konsert dasturlarini yuqori saviyada oʻtkazish. Konsert dasturi uchun maxsus musiqa va 3D proyeksiya vizual mahsulot yaratish. 2023-yil 4 — 8-sentabr Jamgʻarma, Madaniyat vazirligi III. Abu Rayhon Beruniy hayoti va ijodiga bagʻishlangan koʻrgazma uchun maxsus katalog nashr etish, Mukofot va Koʻrgazmani keng targʻib etish 15. Fanlar akademiyasi ilmiy xodimlari va xalqaro mutaxassislar ishtirokida katalog uchun maxsus maqolalar tayyorlash. 2023-yil avgust-sentyabr Jamgʻarma, Fanlar akademiyasi 16. Katalogning umumiy dizaynini va maxsus fotosuratlarni tayyorlash. 2023-yil avgust-sentyabr Jamgʻarma, Fanlar akademiyasi 17. Katalogni xalqaro nashriyot uyi bilan birgalikda chop etishni taʼminlash. 2023-yil avgust-sentyabr Jamgʻarma, Fanlar akademiyasi 18. Xalqaro tashkilotlar bilan hamkorlikda Abu Rayhon Beruniy hayoti va ilmiy merosiga bagʻishlangan badiiy, multiplikatsion va toʻliq metrajli hujjatli filmlar yaratish. Bunda: film ssenariysi, eskizlar va boshqa materiallarni tayyorlash, ularga asosan filmlarni yaratish; filmlarni mahalliy va xorijiy ommaviy axborot vositalarida keng namoyish qilish. 2023 — 2025-yillar davomida Jamgʻarma, Fanlar akademiyasi, Madaniyat vazirligi, Kinematografiya agentligi 19. Koʻrgazma va uning doirasidagi boshqa tadbirlarni mahalliy va xalqaro darajada yoritish. Koʻrgazmaga tashrif buyurgan taniqli shaxslar ishtirokida intervyular tashkil qilish. 2023-yil avgust-sentyabr Jamgʻarma, Axborot va ommaviy kommunikatsiyalar agentligi, Oʻzbekiston milliy teleradiokompaniyasi, Oʻzbekiston Milliy axborot agentligi, Oʻzbekiston Milliy media assotsiatsiyasi